
Perforált régiók

A régió, mint területi és igazgatási fogalom napjaink Európájában kiemelkedő szerep-pel bír az Európai Unió statisztikai térfelosztási rendszere miatt. 2004 óta Magyarország is rendelkezik közigazgatási statisztikai régiókkal, azonban ezek a „csinált” régiók nem alulról szerveződő területi egységek, nem tükrözik a tér valós működési dinamizmusát. A regionális fejlődés magyarországi esete eltér a nyugat-európai sajátosságoktól. A magyar térszerkezet számos olyan jellemzővel rendelkezik, amely gátolja a régiók kialakulását, többek között a főváros hegemón helyzete az országban, a vidéki nagyvárosok periférikus helyzete és a város-ok közé szoruló, leszakadó rurális terek mind a regionális folyamatok ellen dolgoznak.
A perforáció a regionális terekben a régiók zsugorodásából adódó jelenség. Magát a modellt a kelet-német egykori szocialista nagyvárosok példáján írták le, a zsugorodás és a strukturális szerkezetváltás következtében a város szövete felszakad, szerkezetében zárványok jönnek létre. Makroterekben a perforáció nagyobb léptékben zajlik, a zsugorodó, hanyatló ré-giókban településegységek, térségek esnek ki a regionális folyamatokból, ezek perforálódnak. A dolgozat célja az, hogy kiderítse, hol perforálódik a Dél-dunántúli régió, mik ezeknek a te-rületeknek a fő jellemzői, mit várhatunk a jövőben, amennyiben a perforáció tovább folytató-dik? Végül, de nem utolsó sorban, nevezhetjük-e régiónak a Dél-Dunántúlt, kialakult-e egy központ köré szerveződő hálózat, vagy a Dél-Dunántúlon a három megyeszékhely köré szer-veződő városrégiókról beszélhetünk? Ezek a kérdések fontos válaszokkal szolgálnak a jövőbeli regionális tervezésben, nem csak a Dél-Dunántúlon, de az ország egészében.

